《中秋对月无酒怅然孤吟》
元代·舒頔

对月惜无酒，怅然负良宵。而我郁居此，时世俱无聊。

举头问明月，桂影东林高。南箕粲黄道，北斗横青霄。

澹泊固尝事，佳辰何寥寥。贳酒赏明月，盘中乏膻臊。

何如待九日，醉约柴桑陶。

作者简介：舒頔(dí)（一三○四～一三七七），字道原，绩溪，（今属安徽省）人。擅长隶书，博学广闻。曾任台州学正，后时艰不仕，隐居山中。入朝屡召不出，洪武十年（一三七七）终老于家。归隐时曾结庐为读书舍，其书斋取名“贞素斋”。著有《贞素斋集》、《北庄遗稿》等。《新元史》有传。